Vores ophold i Aphrodite Villa var helt igennem vidunderlig. Aldrig er vi blevet motaget med så megen varme og åbenhed. Vi blev vist rundt i huset og instrueret i alt og til sidst fik vi en vinderlig kurv med hjemmelavede specialiteter fra den store frugthave. Værten havde endda fyldt køleskabet, så morgenmaden var klar til os. Det var helt igennem en fantastisk modtagelse. Huset ligger for sig selv i rolige omgivelser og midt i en stor frugthave med udsigt til havet til den ene side og et smukt bakket landskab til den anden side. Vi var 5 voksne og der var fin plads i huset til os alle og gode faciliteter, til at invitere gæster til middag også. Der er to alterner på første sal og en stor teresse godt udstyret med havemøbler. Den lokale strand er stenet, men der er en fantastisk dejlig lille strand 10 min kørsel derfra i retning mod Lindos. Huset ligger så der er gode muligheder for udflugter i alle retninger af øen. Sydøst- og vestkysten er ikke nær så turistet som nordkysten af Rhodos. Gennadi by har et fint supermarked med slagter og osteafdeling, en bager, en grønthandler og et par restauranter, som vi dog ikke besøgte. Vi kan kun giver vores bedste anbefaling til at leje Aphrodite Villa, hvis I ligesom os har lyst til at holde ferie i smukke og rolige omgivelser på Rhodos. En kæmpe tak til familen Nikolaou for deres gæstfrihed og for lån af deres skønne sommerhus :-).